Raja Ahmad Nazim Azlan Shah

Yang Teramat Mulia Raja Dato' Seri **Ahmad Nazim Azlan Shah bin** Almarhum Raja **Ashman Shah** (diputerakan pada  di Hospital Kuala Lumpur) merupakan Raja Kecil Sulong Perak Darul Ridzuan. Beliau adalah anakanda kedua dan putera bongsu kepada pasangan Raja Dato' Seri Ashman Shah dan Dato’ Seri Noraini Jane. Beliau ialah salah seorang Raja Bergelar Perak dan waris yang keempat dalam Sistem Hierarki Kesultanan Perak.

## Latar belakang
Raja Ahmad Nazim dilahirkan dalam sebuah keluarga bangsawan dan kerabat Diraja Perak serta satu-satunya anak lelaki tunggal Raja Ashman Shah ibni Sultan Azlan Muhibbuddin Shah, anakanda kepada Almarhum Sultan Perak, dan isterinya, Dato’ Seri Noraini Jane Kamarul Ariffin. Dari sebelah bapanya, beliau ialah cucu kepada bekas Sultan Perak ke-34, Sultan Azlan Muhibbuddin Shah ibni Almarhum Yussuf Izzuddin Shah dan bekas Raja Permaisuri Perak, Raja Permaisuri Tuanku Bainun. Datuk di sebelah ibu beliau ialah Tan Sri Kamarul Ariffin Mohamed Yassin, bekas pengerusi Bank Bumiputera. Beliau mempunyai darah kacukan Melayu dan Australia melalui keturunan di sebelah ibunya.

Raja Ahmad Nazim Azlan Shah juga merupakan anakanda saudara kepada Sultan Perak, Sultan Nazrin Muizuddin Shah ibni Sultan Azlan Muhibbuddin Shah dan Raja Permaisuri Perak Tuanku Zara Salim. 

Adik-beradiknya termasuk Yang Mulia Raja Eminah Alliyah binti Almarhum Raja Ashman Shah yang diputerakan pada 17 September 1992 dan Yang Mulia Raja Bainunnisa Safia binti Almarhum Raja Ashman Shah yang diputerakan pada 3 April 1997.

Raja Ahmad Nazim juga merupakan sepupu kepada Yang Teramat Mulia Raja Azlan Muzzaffar Shah Ibni Sultan Nazrin Muizzuddin Shah yang juga merupakan *Raja Kecil Besar Perak* dan Yang Teramat Mulia Raja Nazira Safya Binti Sultan Nazrin Muizzuddin Shah yang kedua-duanya merupakan anakanda kepada Sultan Nazrin Shah (Sultan Perak ke-35).

## Kehidupan peribadi
Pada 9 Ogos 2025, Raja Dato’ Seri Ahmad Nazim telah selamat melangsungkan perkahwinan bersama pasangannya iaitu Datin Seri Nadia Esham binti Esham di Istana Iskandariah, Kuala Kangsar.

## Pendidikan
Raja Ahmad Nazim memulakan pelajaran di Sekolah Kebangsaan Bukit Damansara. Beliau kemudiannya meneruskan pelajaran peringkat menengah di salah sebuah sekolah menengah yang berprestij di Malaysia, Sekolah Antarabangsa Garden (GIS). Selepas menamatkan A-Level di Kolej Marlborough, Raja Ahmad Nazim melanjutkan pelajaran ke salah satu universiti yang tertua dan juga terkenal iaitu, Universiti Cambridge, United Kingdom.

## Kerabat dan keluarga

## Darjah kebesaran

Raja Ahmad Nazim telah dianugerahkan:
*  Darjah Kerabat Azlanii Kelas Kedua (DKA II, 24.4.2010)
* 50px Darjah Seri Paduka Cura Si Manja Kini (S.P.C.M.) 27 Ogos 2016 - *Dato' Seri*

## Terasul dan gelaran

* **10 Mac 1994 - 10 Mac 2010**: *Yang Mulia* **Raja Ahmad Nazim Azlan Shah bin Raja Dato' Seri Ashman Shah**
* **10 Mac 2010 - 1 April 2013**: *Yang Teramat Mulia Raja Kecil Tengah Perak Darul Ridzuan* **Raja Dato' Ahmad Nazim Azlan Shah bin Raja Dato' Seri Ashman Shah**
* **6 September 2014 - Kini**: *Yang Teramat Mulia  Raja Kecil Sulong Perak Darul Ridzuan* **Raja Dato' Seri Ahmad Nazim Azlan Shah bin Almarhum Raja Ashman Shah**

Nama penuh berserta gelaran rasmi ialah: **Yang Teramat Mulia Raja Kecil Sulong Perak Darul Ridzuan Raja Dato' Seri Ahmad Nazim Azlan Shah bin Almarhum Raja Ashman Shah,  D.K.A. II, S.P.C.M.
**
## Lihat juga
* Sultan Perak
* Sejarah Perak
* Sultan Azlan Muhibbuddin Shah ibni Almarhum Yussuf Izzuddin Shah
* Tuanku Siti Bainun binti Mohd Ali
* Raja Ashman Shah ibni Sultan Azlan Muhibbuddin Shah
* Datin Seri Noraini Jane
* Sultan Nazrin Muizuddin Shah ibni Sultan Azlan Muhibbuddin Shah
* Tuanku Zara Salim Davidson

## Rujukan
* Pejabat D.Y.M.M. Sultan Perak Darul Ridzuan

## Pautan luar

 

|-